ბაკურ აბულაძე

ბაკურ აბულაძე (დ. 16 ოქტომბერი, 1982) — ქართველი თანამდებობის პირი, იურისტი. საქართველოს გენერალური აუდიტორის მოადგილე 2024 წლის 18 ნოემბრიდან. 
გენერალური აუდიტორის მოადგილეები bm.ge 

 ბიოგრაფია 
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. ფლობს  მაგისტრის ხარისხს იურისპრუდენციაში.

გენერალური აუდიტორის მოადგილის პოზიციაზე დანიშვნამდე მუშაობდა გენერალური პროკურორის პირველ მოადგილედ (2020-2024), სადაც კურირებას უწევდა კორუფციის, ფულის გათეთრების, ტრანსნაციონალური და კიბერდანაშაულის წინააღმდეგ ბრძოლის მიმართულებებს.
ბაკურ აბულაძე - კორუფციის წინააღმდეგ ბრძოლის ეფექტიანობის ზრდა საქართველოს პროკურატურის სტრატეგიულ მიზანს წარმოადგენს 1tv.ge 

პროკურატურაში ხელმძღვანელობდა სხვადასხვა სამსახურებს:  გენერალური ინსპექციის უფროსი (2015-2019); შიდა ქართლის და მცხეთა-მთიანეთის საოლქო პროკურორი  (2014-2015); აჭარის ა/რ-ის  პროკურორის მოადგილე (2013-2014); თბილისის პროკურატურის შინაგან საქმეთა სამინისტროს ორგანოებში გამოძიების საპროცესო ხელმძღვანელობის განყოფილების უფროსის მოადგილე (2013); მთავარი პროკურატურის სამმართველოს პროკურორი (2013);  თბილისის პროკურატურის შინაგან საქმეთა სამინისტროს ორგანოებში გამოძიების საპროცესო ხელმძღვანელობის განყოფილების პროკურორი (2012-2013); გურჯაანის რაიონული პროკურატურის პროკურორი (2006-2012); გენერალური პროკურატურის  სტაჟიორ-პროკურორი (2006). 

ფლობს ინგლისურ და რუსულ ენებს.

 რესურსები ინტერნეტში 
ბაკურ აბულაძე — სახელმწიფო აუდიტის სამსახური

სქოლიო

კატეგორია:დაბადებული 16 ოქტომბერი
კატეგორია:დაბადებული 1982
კატეგორია:ქართველი იურისტები